耒陽令曾君寄禾譜農器譜二書求詩
作者：陸游
朝代：宋

paragraphs: 歐陽公譜西都花，蔡公亦記北苑茶。
農功最大置不錄，如棄六藝崇百家。
曾侯奮筆譜多稼，儋州讀罷深咨嗟。
一篇秧馬傳海內，農器名數方萌芽。
令君繼之筆何健，古今一一辨等差。
我今八十歸抱耒，兩編入手喜莫涯。
神農之學未可廢，坐使末俗慚浮華。